biswa921/hiwiki-latest-pages-articles-raw huggingface dataset:
सीरियाई भाषा

thumb|250px|सीरियाई कभी पूरे उर्वर अर्धचन्द्र में बोली जाती थी लेकिन अब केवल कुछ इक्के-दुक्के इलाक़ों में ही समझी जाती है
सीरियाई (ܠܫܢܐ ܣܘܪܝܝܐ, लेश्शाना सुरयाया) आरामाई भाषा की एक उपभाषा है जो किसी ज़माने में मध्य पूर्व में उर्वर अर्धचंद्र (फ़र्टाइल क्रॅसॅन्ट) के अधिकतर इलाक़े में बोली जाती थी। इसके एक जीवित भाषा के रूप के बोले जाने के अंत के ५०० साल बाद भी यह पहली सदी ईसवी में एक लिखित भाषा के रूप में उभरी और इस क्षेत्र में चौथी से आठवीं शताब्दी तक साहित्य और धर्म की एक महत्वपूर्ण भाषा बन गई।The Aramaic language, its distribution and subdivisionsGottinger Universitatsschriften - Serie C: Kataloge, Klaus Beyer, Vandenhoeck & Ruprecht, 1986, ISBN 978-3-525-53573-8 इस काल में सीरियाई इसाई धर्म और संस्कृति जहाँ-जहाँ भी फैली यह भाषा वहाँ पहुँच गई। इसमें भारत का केरल राज्य और पूर्वी चीन शामिल थे।Encounters Between Chinese Culture and Christianity: A Hermeneutical Perspective , Jingyi Ji, LIT Verlag Münster, 2008, ISBN 978-3-8258-0709-2 अरबों और कुछ हद तक ईरानियों द्वारा भी, इस भाषा का प्रयोग धर्म से असम्बंधित ज्ञान को फैलाने में भी किया गया। आठवी सदी ईसवी के बाद इस्लाम के आने से इस क्षेत्र में अरबी भाषा का प्रभाव बढ़ा और सीरियाई का प्रयोग ख़त्म होने लगा। भाषावैज्ञानिकों का मानना है कि सीरियाई का अरबी भाषा के विकास पर भी गहरा असर पड़ा।Arabic Literature to the End of the Umayyad Period , Alfred Felix Landon Beeston, Cambridge University Press, 1983, ISBN 978-0-521-24015-4, ... To understand how Syriac came to exercise its important influence on Arabic literature it is necessary to have a clear picture of the development of Syriac literature itself ... सीरियाई भाषा को सीरियाई वर्णमाला के प्रयोग से लिखा जाता है जो आरामाई लिपि से विकसित हुई थी।

 इन्हें भी देखें 
 अरामाई भाषा
 उर्वर अर्धचंद्र
 सीरियाई इसाई धर्म

 बाहरी कड़ियाँ 
 कन्दीसा, यू-ट्यूब पर भारतीय संगीत गुट 'इन्डियन ओशन' द्वारा सीरियाई भाषा में गाया हुआ एक गीत

 सन्दर्भ 

श्रेणी:सामी भाषाएँ
श्रेणी:धार्मिक भाषाएँ
श्रेणी:विलुप्त भाषाएँ
श्रेणी:अरामाई भाषा
श्रेणी:रीति भाषाएँ
मानी

thumb|230px|मानी
मानी (सीरियाई: ܡܐܢܝ ܚܝܐ, मानी हय्या, अर्थ: जीवित मानी; अंग्रेज़ी: Mani; यूनानी: Μάνης, मानेश; जन्म: २१६ ईसवी अनुमानित; मृत्यु: २७६ ईसवी) एक ईरानी मूल का धर्म-संस्थापक था जिसने मानी धर्म की स्थापना करी। यह धर्म किसी ज़माने में मध्य एशिया, ईरान और अन्य क्षेत्रों में बहुत फैला हुआ था लेकिन समय के साथ-साथ पूरी तरह ख़त्म हो गया। मानी का जन्म पार्थिया के अधीन असुरिस्तान (असीरिया) क्षेत्र में हुआ था और मृत्यु सासानी साम्राज्य के गुंद-ए-शापूर (Gundeshapur) शहर में हुई। उसने सीरियाई भाषा में छह प्रमुख धार्मिक रचनाएँ लिखी और एक शापूरगान नामक कृति ईरान के शाह, शापूर प्रथम, को समर्पित करते हुए मध्य फ़ारसी में लिखी।Encyclopedia of World Biography, Gale Research, 1998, ISBN 978-0-7876-2550-4, ... Upon Ardashir's death in 241, Mani returned to western Persia, where he found favor with Ardashir's successor, Shahpur I, to whom he dedicated one of his books, Shapurgan. Mani engaged in intense missionary activities. Eventually, however, the opposition of the Zoroastrian priesthood enlisted the support of Bahram I, who ordered Mani arrested and fettered. He died in prison a martyr ...

उस समय सासानी साम्राज्य बहुत विस्तृत हुआ था और उसमें भारत, मध्य एशिया और मध्य पूर्व के बहुत से हिस्सा शामिल हो गए थे। इस से एक ही साम्राज्य में बौद्ध धर्म, पारसी धर्म और ईसाई धर्म के अनुयायी आ गए थे। मानी ने कहा कि वह ईश्वर द्वारा भेजा गया मसीहा है और उसने अपने नए धर्म में इन तीनों धर्मों के तत्व शामिल किये। उसने भारत की यात्रा भी करी, हालांकि आधुनिक राजनैतिक सरहदों के अनुसार वह वास्तव में अफ़्ग़ानिस्तान गया था। उसने अपना सबसे पहला धार्मिक गुट भारत में ही स्थापित किया था और इसके बाद २४१-२४२ ईसवी में वह ईरान लौट आया।Evangelical dictionary of theology, Walter A. Elwell, Baker Academic, 2001, ISBN 978-0-8010-2075-9, ... Mani claimed his first revelation at the age of twelve and his call to apostleship when he was twenty-four. After his efforts to convert his community failed and resulted in his expulsion, he traveled to India, where he founded his first religious group. He returned in 242 to preach his faith in Babylonian provinces, and he became a vassal of the new monarch, Shapur I ... वहाँ उसने नए सम्राट शापूर प्रथम की प्रशंसा करी और अपना धर्म फैलाने में जुट गया जिस में उसे काफी सफलता मिली। लेकिन बाद में जब बहराम प्रथम सम्राट बना तो उसपर पारसी धर्म के एक बड़े गुरु, कर्तीर, का गहरा प्रभाव था और उसने मानी को कारावास में बंदी कर लिया, जहाँ उसकी मृत्यु हो गई। लेकिन मानी धर्म फिर भी चलता रहा। उसकी लिखित कोई भी किताब पूर्ण रूप से नहीं बची है लेकिन उनके बहुत से अंश अभी भी उपलब्ध हैं।

 इन्हें भी देखें 
 मानी धर्म
 सासानी साम्राज्य
 सीरियाई भाषा
 पारसी धर्म

 सन्दर्भ 

श्रेणी:मानी धर्म
श्रेणी:ईरान का इतिहास
श्रेणी:मध्य एशिया का इतिहास
मानी धर्म

thumb|230px|तारिम द्रोणी में मिली इस पांडुलिपि में मानी धर्म के पुजारी अपने मेज़ों पर बैठे लिख रहे हैं
मानी धर्म (फ़ारसी: , आईन-ए-मानी; अंग्रेजी: Manichaeism) एक प्राचीन धर्म था जो ईरान के सासानी साम्राज्य के अधीन बेबीलोनिया क्षेत्र में शुरू होकर मध्य एशिया और उसके इर्द-गिर्द के इलाक़ों में बहुत विस्तृत हो गया। इसकी स्थापना मानी (२१६-२७६ ईसवी अनुमानित) नामक एक मसीहा ने की थी और इसमें बौद्ध धर्म, ज़रथुष्टी धर्म और ईसाई धर्म के बहुत से तत्वों का मिश्रण था। मानी की लिखाईयाँ पूर्ण रूप से तो नहीं बची लेकिन उनके बहुत से अंश और भाषांतरित प्रतियाँ अभी भी उपलब्ध हैं। यह धर्म तीसरी से सातवी शताब्दी ईसवी तक चला और अपने चरम पर विश्व के सबसे मुख्य धर्मों में से एक था। उस समय यह चीन से लेकर रोम तक विस्तृत था।Manichaeism, Michel Tardieu, University of Illinois Press, 2009, ISBN 978-0-252-03278-3, ... By 270, Mani's religion was established throughout Iran; outside this country the network of missions was extended, as Mani says in Keph ...

मानी धर्म में सिखाया गया था कि ब्रह्माण्ड में अच्छे और बुरे के बीच युद्ध चल रहा है, जिसमें अच्छा पक्ष सत्य, प्रकाश और आत्मिक तथ्य से सम्बंधित है जबकि बुरा पक्ष असत्य, अन्धकार और सांसारिक तथ्यों से। इसमें यह दावा किया गया कि महात्मा बुद्ध, ईसा मसीह और ज़रथुष्ट्र​ के संदेशों को उनके अनुयायियों ने बिगाड़ दिया था और मानी ने उन्हें फिर से स्पष्ट करा है। मानी ने सात पुस्तकें लिखीं, जिनमें से छह सीरियाई भाषा में और एक मध्य फ़ारसी में थीं।Manichaeism: An Ancient Faith Rediscovered, Nicholas J. Baker-Brian, Continuum International Publishing Group, 2011, ISBN 978-0-567-03167-9, ... What is Manichaeism? Traditionally characterised as having taught an elaborate myth describing a cosmic war between two co-eternal powers of Light and Darkness ...

 पश्चिमी संस्कृत में सूत्रवाक्य 
मानी धर्म को अंग्रेज़ी में 'मैनीकेइज़्म' (Manichaeism) बुलाया जाता है, जो अब पश्चिमी संस्कृति में एक सूत्रवाक्य की तरह प्रयोग होता है। ऐसे व्यक्ति को 'मैनीकेइस्ट' (Manichaeist) बुलाया जाता है जो किसी उलझे प्रश्न के बारे में ग़लत तरीके से 'सही-ग़लत' की राय रखता हो। ऐसे लोग अन्य लोगों और चीज़ों को 'सिर्फ़ अच्छा' या 'सिर्फ़ बुरा' की केवल दो श्रेणियों में डाल देते हैं। अक्सर इसका अर्थ यह निकलता है कि ऐसे व्यक्ति हर विषय में अपने साथ पूर्णतः सहमत लोगों को 'अच्छा' और ज़रा सी बात पर भी असहमत लोगों को 'बुरा' और विनाश करने लायक शत्रु समझते हैं।Juan Carlos Onetti, Manuel Puig And Luisa Valenzuela: Marginality And Gender, Linda Craig, Tamesis Books, 2005, ISBN 978-1-85566-119-6, ... She concludes that it displays Manichaeist tendencies: 'The essence of Manichaeism is not solely to recognize two principles, the one good, the other evil; it is also to hold that the good is attained through the abolition of evil and not by positive action' ...

 इन्हें भी देखें 
 मानी

 सन्दर्भ 

श्रेणी:मानी धर्म
श्रेणी:ईरान का इतिहास
श्रेणी:मध्य एशिया का इतिहास
गांधारी भाषा

गान्धारी उत्तर-पश्चिमी प्राकृत भाषा थी जो गांधार में बोली जाती थी। इस भाषा को खरोष्ठी लिपि में लिखा जाता था। इस भाषा में अनेक बौद्ध ग्रन्थ उपलब्ध हैं। अन्य प्राकृत भाषाओं की तरह गान्धारी भाषा भी वैदिक संस्कृत से उत्पन्न हुई है या इसके किसी अत्यन्त निकटवर्ती भाषा से। 

 गांधारी भाषा में बौद्ध धर्मग्रन्थ 
सन् १९९४ तक गान्धारी लिपि में केवल एक पाण्डुलिपि उपलब्ध थी। यह १८९३ ई में झिन जियांग के निकट स्थित कोहमारी मजार से प्राप्त हुई थी। यह भोजपत्र पर अंकित 'धम्मपद' थी। किन्तु १९९४ के बाद से लगभग ७७ पाण्डुलिपियाँ प्राप्त हुईं हैं जो अफगानिस्तान एवं पश्चिमी पाकिस्तान से प्राप्त हुईं हैं। ये सब टुकड़ों-टुकड़ों में बौद्ध ग्रन्थ हैं।

 गान्धारी धम्मपद (२१५) पालि धम्मपद (३११) संस्कृत  उदान वर्ग (11.4) अनूदित चीनीधम्मपद 譬如抜菅草執緩則傷手学戒不禁制獄録乃自賊。

 गान्धारी से अनुवाद 

 इन्हें भी देखें 
 गांधारी लिपि, जिसे 'खरोष्ठी' भी कहते हैं।

 बाहरी कड़ियाँ 
 गान्धारी धम्मपद
 Gāndhārī Language and Literature
 A Dictionary of Gāndhārī
 गान्धारी भाषा से सम्बन्धित अनुसन्धान, ग्रन्थ-सूची, शब्दकोश, सॉफ्टवेयर
  How Sanskrit Language Is Associated With The Tibet and Xinjiang?

श्रेणी:भारतीय आर्य भाषाएँ
श्रेणी:इस्लाम-पूर्व अफगानिस्तान का इतिहास
श्रेणी:अफगानिस्तान में बौद्ध धर्म
बॉसहंटर

जोनास एरिक एल्टबर्ग (; जन्म २२ दिसंबर) या जिन्हें उनके मंच के नाम बॉसहंटर () के नाम से अधिक जाना जाता है, एक स्वीडिश गायक-गीतकार, रेकॉर्ड निर्माता और डीजे है उन्हें उनकी हीट गाने "बोटेन ऐना", "डोटा", "नाऊ यूआर गोन" और "ऑल आई एवर वांटेड" से जाना जाता है। बॉसहंटर ने अबतक कुल छः अल्बम रिलीज़ किया है जिनमे से दो यूनाइटेड किंगडम में रिलीज़ किए गए हैं। हालही में उनका गीत "सैटर्डे" जुलाई २०१० को रिलीज़ किया गया और उन्होंने हीट टीवी कार्यक्रम सिलेब्रिटी बिग ब्रदर में जनवरी २०१० में हिस्सा लिया।

 डिस्कोग्राफ़ी 
 स्टूडियो एल्बम 
 एलओएल <(^^,)> (2006)
 नाउ यू आर गॉन - द एल्बम (2008)
 बेस जनरेशन (2009)
 कालिंग टाइम (2013)

 अन्य एलबम 
 द अर्ली बैडरूम सेशंस (2012)

 सिंगल्स 
 वेलकम टू रेनबो (2006)

 बाहरी कड़ियाँ 

 

श्रेणी:1984 में जन्मे लोग
श्रेणी:गायक
श्रेणी:जीवित लोग
सायर्टिस मेजर प्लैनम

सायर्टिस मेजर प्लैनम (Syrtis Major Planum), एक "श्याम धब्बा' (एक एल्बिडो आकृति) है जो मंगल ग्रह के उत्तरी तराई और दक्षिणी उच्च भूमि के बीच की सीमा में स्थित है | यह मार्स ग्लोबल सर्वेयर से प्राप्त आंकड़ो के आधार पर खोजा गया था, जो एक निम्न- उभार ढाल ज्वालामुखी होना पाया गया था, लेकिन पहले इसे एक मैदान होना माना गया था और सायर्टिस मेजर प्लेनिटिया के रूप में जाना जाता था | इसका श्याम रंग क्षेत्र की बेसाल्टी ज्वालामुखी चट्टान और सम्बंधित क्षेत्र में धूल की कमी से आता हैं |

सायर्टिस मेजर ८.४° उ० ६९.५° पू० के करीब केंद्रित है, कुछ ग्रह की भूमध्य रेखा से १५०० कि॰मी॰ (९३० मील) उत्तर की ओर विस्तारित है और १,००० कि॰मी॰ (६२० मील) पश्चिम से पूर्व तक फैला है | यह एक सायर्टिस मेजर चतुष्कोण में स्थित है | 

 सायर्टिस मेजर प्लैनम720x360px|link=|alt=
8x8px|link=|alt=
8x8px|link=|alt=
8x8px|link=|alt= ८.४° उत्तर ६९.५°पूर्व

 References 

श्रेणी:Albedo features on Mars
श्रेणी:Mountains on Mars
श्रेणी:Shield volcanoes
श्रेणी:Volcanoes of Mars
तुरफ़ान द्रोणी

thumb|230px|अंतरिक्ष से तुरफ़ान द्रोणी बोगदा पर्वत शृंखला के चरणों में दिखती है
तुरफ़ान द्रोणी (अंग्रेज़ी: Turfan Depression) या तुरपान द्रोणी (उईग़ुर: , तुरपान ओयमानलीक़ी; अंग्रेज़ी: Turpan Depression) चीन द्वारा नियंत्रित मध्य एशिया के शिनजियांग क्षेत्र में स्थित ज़मीन में एक भ्रंश (फ़ॉल्ट​) के कारण बनी एक द्रोणी है। मृत सागर और जिबूती की असल झील के बाद तुरफ़ान द्रोणी में स्थित अयदिंग​ झील (, Lake Ayding) पृथ्वी का तीसरा सब से निचला ज़मीनी क्षेत्र है।NASA - Bogda Mountains , www.nasa.gov, Accessed 2009-10-09 यह सूखी झील समुद्र ताल से १५४ मीटर नीचे स्थित है (यानि इसकी ऊँचाई -१५४ मीटर है)। कुछ मापों के हिसाब से यह चीन का सबसे गरम और शुष्क इलाक़ा भी है।If you can stand the heat, then the Turpan Basin is the place to be , Shanghai Daily तुरफ़ान द्रोणी तुरफ़ान शहर के इर्द-गिर्द और उस से दक्षिण में विस्तृत है।

 इन्हें भी देखें 
 तुरफ़ान
 शिनजियांग

 सन्दर्भ 

श्रेणी:शिंजियांग
श्रेणी:मध्य एशिया
श्रेणी:द्रोणियाँ
बोगदा पर्वत शृंखला

thumb|230px|बोगदा पर्वतों के उत्तरी भाग में तिआनची झील (अर्थ:स्वर्ग झील)
बोगदा पर्वत शृंखला (मंगोल: Богд уул, बोग्द ऊल ; चीनी: 博格达山, बोगेदा शान; अंग्रेज़ी: Bogda Mountains) तियान शान पर्वत शृंखला की एक पूर्वी शाखा है जो जनवादी गणराज्य चीन की वर्तमान शिनजियांग प्रान्त में उरुम्ची शहर से ६० कि॰मी॰ पूर्व में स्थित है। इसका सबसे ऊँचा पहाड़ ५४४५ मीटर ऊँचा 'बोगदा पर्वत' (चीनी में 'बोगेदा फ़न्ग', मंगोल में 'बोग्द ऊल') है। यह शृंखला शिनजियांग प्रान्त के दाबानचंग रायोन (उईग़ुर: , अंग्रेज़ी: Dabancheng District) और जिम्सार ज़िले (Jimsar County) की सरहद पर खड़ी है और दोनों तरफ़ इन्हीं पहाड़ियों के नदी-झरने कृषि के लिए पानी प्रदान करते हैं। शृंखला की उत्तरी तरफ़ तियानची (Tianchi, अर्थ: स्वर्ग झील) नामक एक सुन्दर झील है।Climber's and hiker's guide to the world's mountains, Michael R. Kelsey, Kelsey Pub., 1990, ISBN 978-0-944510-02-5, ... Bogda Shan is located in the eastern half of the Tian Shan (Heavenly Mountains), in north central Xinjiang Province ...

 इन्हें भी देखें 
 तियान शान
 शिनजियांग

 सन्दर्भ 

श्रेणी:पर्वतमालाएँ
श्रेणी:चीन की पर्वतमालाएँ
श्रेणी:मध्य एशिया के पर्वत
श्रेणी:तियान शान
श्रेणी:शिंजियांग
डेविड हैसलहोफ

डेविड माइकल हैसलहोफ़ (; जन्म १७ जुलाई १९५२) एक अमेरिकी अभिनेता, गायक व उद्योगपति है। वे नाइट राइडर शृंखला में माइकल नाइट व बेवाच शृंखला में मिच बचानॉन के किरदार के लिए लोकप्रिय है।

 सन्दर्भ 

 बाहरी कड़ियाँ 
 अधिकृत वेबसाइट
 

श्रेणी:जीवित लोग
श्रेणी:अमेरिकी अभिनेता
श्रेणी:अभिनेता
श्रेणी:गायक
श्रेणी:1952 में जन्मे लोग
बेवाच

बेवॉच () एक अमेरिकी एक्शन ड्रामा शृंखला है जो लॉस एंजिलिस काउंटी के जीवनरक्षकों पर आधारित है जो लॉस एंजिलिस काउंटी, कैलिफोर्निया के समुद्री तट पर कार्य करते हैं। इसमें डेविड हैसलहोफ मुख्य भूमिका में है। यह कार्यक्रम का प्रसारण १९८९ से १९९९ के बिच किया गया। १९९९-२००१ के बिच इसका नाम बदल कर बेवॉच हवाई कर दिया गया व पात्रों में भी भारी बदलाव किए गए।

 सन्दर्भ 

 बाहरी कड़ियाँ 
 
 
 

श्रेणी:अंग्रेज़ी भाषा के टीवी कार्यक्रम
स्पेन में इस्लाम

right|thumb|220px|मेड्रिड में स्थित एक मस्जिद
स्पेन में इस्लाम आरम्भ 711 ई0 में अरब के बनी उमैय्या के शासनकाल में हुआ था। मुस्लिम शासन वहाँ 1492 ई0 तक रहा। फिर वहाँ ना कोई मुस्लिम रहा ना ही कोई एक भी मस्जिद बची। 711 ई0 में इस्लाम तेज़ी से फैल रहा था। अरब ने अफ्रीका के बड़े हिससे जीत लिए थे, तथा अब यूरोप की तरफ देख रहे थे तभी सेस्ता का शासक ज्यूलियन अफ्रीका के अमीर मूसा बिन नसीर के पास आता है। वह प्रस्ताव रखता है एन्डालुसिया यानि स्पेन पे आक्रमण का। मूसा उसकी बातों पर गौर करते है कि तुम ईसाई हो कर मेरा साथ क्यों दे रहे हो? ज्यूलियन बताता है कि उसकी लड़की की इज़्ज़त एन्डालुसिया यानि स्पेन के राजा राडरकि ने लूट ली है। वह उसका बदला लेना चाहता है परन्तु उसके पास ज़्यादा सेना नहीं है। वह मूसा को हमले के तैयार कर लेता है तथा मूसा तारिक बिन ज़ियाद को 7000 की सेना के साथ हमले के लिए एन्डालुसिया यानि स्पेन भेजते हैं।

सन्दर्भ
 Islam en linea

श्रेणी:इस्लाम
श्रेणी:स्पेन
तिरुमूलर

thumb|तिरुमूलर द्वारा रचित ग्रन्थ सन्त तिरुमूलर शिवभक्त तथा प्रसिद्ध तमिल ग्रंथ तिरुमंत्रम् के रचयिता थे।

 अप्रिचय 
तमिल भाषा का सबसे महत्वपूर्ण अंग उसका भक्ति साहित्य है। विद्वानों ने उसे दो भागों में विभाजित किया है- 
 (1) शैव भक्तिसाहित्य और 
 (2) वैष्णव भक्तिसाहित्य।

शैव भक्तिसाहित्य के रचयिता नायन्मार और वैष्णव भक्तिसाहित्य के रचयिता आलवार के नाम से विख्यात हैं। शैव संतों की संख्या 63 और वैष्णव संतों की संख्या 12 है। इनके अतिरिक्त और भी अनेक संत तथा भक्त कवि हुए हैं, जिन्होने भक्तिसाहित्य की धारा बहाई है। शैव संतों में अप्पर, संबंधर, सुंदरर, माणिक्कवाचगर और तिरुमूलर अधिक विख्यात हैं। समस्त तमिल प्रदेश में इन संतों की रचनाओं का व्यापक प्रचार है। संत तिरुमूलर के ग्रथ 'तिरुमंत्रम्‌' में 3000 पद्य हैं। इन पद्यों में यौगिक सिद्धांतों का सरल रूप में विवेचन किया गया है। तमिल के विद्वान्‌ शैव संत तिरुमूलर को महान्‌ सिद्ध संत मानते हैं। इन सिद्धों ने तमिल भाषा में योगशास्त्र, वैद्यकशास्त्र, मंत्रशास्त्र, ज्ञानशास्त्र और रसायनशास्त्र का निर्माण किया है। सिद्धों का यह विश्वास बतलाया जाता है कि नंदी और अगस्तय आदि मुनियों ने भगवान्‌ शिव से औषधि तथा चिकित्सापद्धति का ज्ञान प्राप्त किया।

तिरुमूलर का जीवनवृत संक्षेप में शेक्किषार के पैरिय पुराण में 28 चतुष्पदों मे मिलता है। वे कैलास के सिद्ध थे और स्वयं शिवजी से ज्ञान प्राप्त कर उन्होने जनता में उसका प्रचार किया था। उनका लक्ष्य जातिनिरपेक्ष मानव की सेवा करना था। उन्होंने रूढ़िग्रस्त शास्त्रों का विरोध किया और समन्वयवादी ढंग से भक्ति का प्रचार किया। उनका एकमात्र प्रसिद्ध ग्रंथ तिरुमंत्रम्‌ है। अधिकांश विद्वान्‌ इन्हें छठी या सातवीं शताब्दी का मानते है। पेरिय पुराण के अनुसार संत तिरुमूलर ने कैलाश, केदान, नेपाल, काशी, विंध्याचल और श्रीशैल आदि स्थानों का भ्रमण किया और अंत में अगस्तय मुनि से मिलने दक्षिणापथ में पधारे।

उनके जन्म की कथा इस प्रकार मिलती है। सांतमूर नामक ग्राम में गौपालक यादव परिवार में मूलन नामक एक चरवाहा रहता था। वह ब्राह्मणों की गाएँ चराया करता था। एक दिन चरागाह में उसकी मृत्यु हो गई। उसके वियोग से गाएँ आँसू बहाने लगी। उसी समय कैलासनिवासी सिद्ध उस ओर आए। उन्होंने पशुओं की दयनीय दशा का अनुभव किया। उनके दु:खनिवारणार्थ और कोई मार्ग न देखकर उन्होंने स्वयं मूलन के शरीर में प्रवेश किया। मूलन के जी उठने पर गायों ने प्रसन्नता व्यक्त की। मूलन ने उन गायों को, चरने के बाद, उनके घर यथास्थान पहुँचा दिया ओर स्वयं एक सार्वजनिक मठ में चले गए। वहाँ उन्होंने योगाभ्यास किया। मूलन की पत्नी उन्हें घर ले जाने के लिए आई। उसने बहुत आग्रह किया किंतु वे न गए और पुन: योग में लीन हो गए। उनका ग्रंथ तिरुमंत्रम्‌ शैवों के 12 स्तोत्र ग्रथों में बहुत महत्वपूर्ण माना जाता है। इस ग्रंथ से ज्ञात होता है कि तिरुमूलर महान्‌ योगी, सिद्ध दार्शनिक एवं सर्व धर्म समन्यमार्ग को अपनानेवाले थे। उनके सिद्धांत विश्वजनीन हैं।

 इन्हें भी देखें 

 बाहरी कड़ियाँ 
 Thirumoolar's SivaYoga — Thirumoolar's meditation techniques
 Thirumanthiram — Tamil version of Thirumanthiram
 Tirumantiram — English version of Thirumanthiram

श्रेणी:भक्त कवि
श्रेणी:तमिल कवि
हफथाली लोग

thumb|230px|५०० ईसवी के नक़्शे में हफथाली ख़ानत​
thumb|230px|उद्यान के राजा लखन (लखन उदयादित्य) का सिक्का
हफथाली (Hephthalites) मध्य एशिया में ५वीं और ६ठी सदी ईसवी में रहने वाली एक ख़ानाबदोश जाति थी। भारत में यह श्वेत हूण और तुरुष्क के नाम से भी जाने जाते थे। चीनी सूत्रों के हवाले से यह पहले चीन की महान दीवार से उत्तर में रहने वाले युएझ़ी लोग थे।Encyclopedia Britannica, Volume 1, Encyclopaedia Britannica, 1973, ISBN 978-0-85229-173-3, ... The earliest information about the Hephthalites comes from the Chinese chronicles, in which it is stated that they were originally a tribe of the great Yue-Chi (Yueh-chih; qv), living to the north of the Great Wall ... यह किस जाति से सम्बंधित थे इसका सही-सही ज्ञात नहीं है लेकिन बहुत से इतिहासकार मानते हैं कि यह एक पूर्वी ईरानी भाषा बोला करते थे। धर्म से हफथाली बौद्ध, मानी, पारसी और ईसाई धर्म (प्राच्य कलीसिया) के अनुयायी थे। अपने चरम पर उत्तर भारत का बहुत सा इलाक़ा इनके साम्राज्य का हिस्सा था।

 जड़ें 
हफथालियों कि जाति के मूल स्रोत के बारे में बहुत सी धारणाएँ हैं कि यह तुर्की भाषी थे या हिन्द-ईरानी भाषी।A History of Russia, Central Asia, and Mongolia, David Christian, Blackwell Publishers, 1998, ISBN 978-0-631-20814-3 पहले अधिक इतिहासकार इन्हें तुर्की मूल का समझते थे और वास्तव में भी शायद इनमें तुर्की मूल के बहुत से लोग मिश्रित थे। १९५९ में काज़ुओ एनोकी (Kazuo Enoki) ने दावा किया कि इनका मूल स्थान संभवतः बैक्ट्रिया हो और यह एक पूर्वी ईरानी भाषा बोलते हों। हफथाली लोगों के पुराने नामों से भी लगता है कि वे ईरानी मूल के हैं। अन्य इतिहासकारों ने यह मान तो लिया है लेकिन वर्तमान धारणा है कि यह उत्तरपूर्वी ईरान और उत्तरपश्चिमी भारत की एक मिश्रित जाति थी।Shadows in the Desert: Ancient Persia at War , Kaveh Farrokh, Osprey Publishing, 2007, ISBN 978-1-84603-108-3, ... One possibility is that they were a Hsiang-Nou (Turkic) and Iranian mixture speaking a Hunnic or Turkic language ...Encyclopaedia Iranica , Mazda, 1992, ISBN 978-0-939214-79-2, ... The Chionites were succeeded by the Hephthalites. again probably a mixed horde (Enoki. 1959, 1969). According to Enoki Chinese accounts of the Hephthalites indicate that they were primarily mountaineers from the lands to the west of the Pamirs ...

 इन्हें भी देखें 
 हूण लोग
 मध्य एशिया

 सन्दर्भ 

श्रेणी:विलुप्त मानव जातियाँ
श्रेणी:भारत का इतिहास
श्रेणी:मध्य एशिया का इतिहास
प्राचीन ख़ुरासान

thumb|230px|इस पुराने नक़्शे में ख़ोरासान नामकित है
अगर आप आधुनिक ईरान के ख़ोरासान नाम के क्षेत्र व प्रांतो पर जानकारी ढूंढ रहे हैं तो ख़ोरासान वाला लेख देखें
प्राचीन ख़ुरासान (फ़ारसी: , ख़ुरासान-ए-कहन) या प्राचीन ख़ोरासान मध्य एशिया का एक ऐतिहासिक क्षेत्र था जिसमें आधुनिक अफ़्ग़ानिस्तान, तुर्कमेनिस्तान, उज़बेकिस्तान, ताजिकिस्तान और पूर्वी ईरान के बहुत से भाग शामिल थे। इसमें कभी-कभी सोग़दा और आमू-पार क्षेत्र शामिल किये जाते थे। ध्यान दीजिये कि आधुनिक ईरान में एक 'ख़ोरासान प्रांत' है जो इस ऐतिहासिक ख़ुरासान इलाक़े का केवल एक भाग है।

 नाम की उत्पत्ति 
मध्य फारसी में 'ख़ुर' का मतलब 'सूरज' (आधुनिक फ़ारसी में 'ख़ुरशीद​') और 'असान' या 'अयान' का मतलब 'आना' होता है। 'ख़ुरासान' का मतलब है 'वह जगह जहां से सूरज आता हो' यानि 'पूर्वी ज़मीन'। यह नाम इसलिए पड़ा क्योंकि ख़ुरासान क्षेत्र ईरान से पूर्व में है।The Abbasid Revolution , M. A. Shaban, CUP Archive, 1979, ISBN 978-0-521-29534-5, ... As the word Khurasan means literally the land of the east ...
 क्षेत्रफल 
खुरासान ईरान के उस उत्तर-
पूर्वी प्रांत का नाम
है, जो उत्तर में
रूसी कास्पियन
प्रदेश से सटा हुआ है। अत्रक
नदी चाट तक
इसकी भौगोलिक
सीमा का निर्धारित
करती है। इसके
पूर्व में अफ़ग़ानिस्तान , पश्चिम
में अस्त्राबाद, शाहरुद, सेमनान,
दमधान और यज्द के
ईरानी प्रांत और
दक्षिण में केरमान है। इस
प्रकार इसका क्षेत्रफल
25,000 वर्गमील
है। खुरासान का अधिकांश
धरातलीय भाग
पहाड़ी,
मरुस्थलीय
या नमकीन
झील का निचला गर्त
है। दक्षिण में
पहाड़ी भाग
की ऊँचाई 11,000
से लेकर 13,000 तक है। [1]
 कृषि तथा खनिज 
खुरासान में कुओं
तथा बीच-
बीच में लुप्त
हो जाने
वाली नदियों द्वारा सिंचित
बहुत से नखलिस्तान पाए जाते
हैं। आतरेक और कशाफ
की उपजाऊ
घाटियों में खाद्यान्न, कपास ,
तंबाकू, चुकन्दर तथा फलों
की खेती होती है।
यह प्रांत केसर , पिस्ता, गोंद,
काष्ठफल, कंबल, खाल और
नीलमणि आदि के
लिए प्रसिद्ध है। यहाँ पर लोहा ,
सीसा, नमक, सोना,
ताँबा और स्फटिक
भी पाया जाता है।

 निर्यात की वस्तुएँ 

'मेशेद' खुरासान प्रांत
की राजधानी है।
यह सड़क द्वारा अन्य प्रमुख
नगरों से जुड़ी है।
मूल्य की दृष्टि से
निर्यात की वस्तुएँ
क्रमश: कालीन,
चमड़ा तथा खाल,
अफीम,
इमारती लकड़ी,
कपास
की चीजें,
सिल्क और
नीलमणि हैं।

 इन्हें भी देखें 
 सोग़दा
 आमू-पार
 मध्य एशिया

 सन्दर्भ 

श्रेणी:मध्य एशिया
श्रेणी:मध्य एशिया का इतिहास
श्रेणी:ईरान का इतिहास
आमू-पार

thumb|230px|मध्य एशिया के इस नक़्शे में ट्रांसऑक्सेनिया (आमू-पार) क्षेत्र नामांकित है
आमू-पार या ट्रांसऑक्सेनिया (अंग्रेजी: Transoxania) या फ़रा-रूद (फारसी: ) मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान​ के कुछ इलाक़े आते हैं।A History of Inner Asia , Svatopluk Soucek, Cambridge University Press, 2000, ISBN 978-0-521-65704-4, ... it may be better to emphasize only the undisputable fact that Transoxania is that part of Central Asia which lies to the north of the middle course of the Amu Darya ...

 इन्हें भी देखें 
 आमू दरिया
 सिर दरिया
 ज़रफ़शान नदी
 बुख़ारा

 सन्दर्भ 

श्रेणी:मध्य एशिया
श्रेणी:उज़्बेकिस्तान
श्रेणी:ताजिकिस्तान
गोएकतुर्क

thumb|230px|अपने शुरुआती काल में गोएकतुर्क ख़ागानत
गोएकतुर्क (पुरानी तुर्की: 7px7px7px7px 7px7px7px, कोक तुरुक; अंग्रेजी: Göktürk) मध्य एशिया और उत्तरपूर्वी एशिया में एक मध्यकालीन ख़ानाबदोश क़बीलों का परिसंघ था जिन्होंने ५५२ ईसवी से ७४४ ईसवी तक अपना गोएकतुर्क ख़ागानत (Göktürk Khaganate) नाम का साम्राज्य चलाया। इन्होनें यहाँ पर अपने से पहले सत्ताधारी जू-जान ख़ागानत को हटाकर रेशम मार्ग पर चल रहे व्यापार को अपने नियंत्रण में कर लिया। 'गोएक' (gök) का अर्थ तुर्की भाषा में 'आकाश' होता है और 'गोएकतुर्क' का मतलब 'आसमानी तुर्क' है। यह इतिहास का पहला साम्राज्य था जिसने अपने आप को 'तुर्क' बुलाया। इस से पहले 'तुर्क' या 'तुरुक' निपुण लोहार माने जाते थे लेकिन राजा-महाराजा नहीं।Encyclopedia of the Peoples of Asia and Oceania , Barbara A. West, Infobase Publishing, 2009, ISBN 978-1-4381-1913-7, ... Gokturk or Kok turk The first people to use the ethnonym Turk to refer to themselves were the Turuk peoples of the Gokturk khanate ... Prior to the development of the Gokturk empire, the Turuk people were known as skilled ironworkers ...

गोएकतुर्क साम्राज्य की स्थापना बूमीन ख़ागान (Bumin Qaghan) ने की थी और इसके अधीन मध्य एशिया के स्तेपी क्षेत्र का बहुत से क़बीले संगठित हो गए। लेकिन चौथे ख़ागान (जिसका नाम तसपार ख़ागान था) के बाद यह साम्राज्य दो हिस्सों - पूर्वी ख़ागानत और पश्चिमी ख़ागानत - में बंट गया। और आगे चलकर कुछ क़बीलों ने इसके गोएकतुर्कों के खिलाफ़ विद्रोह करा और उनका राज ख़त्म होने के साथ-साथ ७४४ ईसवी में उईग़ुर ख़ागानत सब से शक्तिशाली तुर्क साम्राज्य के रूप में उभरी।<ref name="ref24qeyep">Silk Road to Ruin: Is Central Asia the New Middle East?, Ted Rall, NBM, 2006, ISBN 978-1-56163-454-5, ... The Uyghur tribal federation was ruled by the Juan Juan during the late 5th and early 6th centuries before being absorbed by the Gokturk Khanate. Then, in 744, the Uyghurs successfully rebelled against the Turkic Empire and formed a new Uyghur Empire ...</refdkcdarvan

 इन्हें भी देखें 
 उईग़ुर ख़ागानत
 जू-जान ख़ागानत

 सन्दर्भ 

श्रेणी:गोएकतुर्क
श्रेणी:तुर्की जातियाँ
श्रेणी:मंगोल इतिहास
श्रेणी:मध्य एशिया का इतिहास
श्रेणी:एशिया की मानव जातियाँ
श्रेणी:चीन का इतिहास
पार्वती सोमन

पार्वती सोमन
(जन्म 22 अप्रैल,
1997) एक भारतीय गायिका है। वह
सबसे
अच्छा मलयालम
फिल्मों में पार्श्व
गायक के रूप में
जाना जाता है। वह
भी अन्य मलयालम
भक्ति एलबम गाने
गाती है।
पार्वती कैरियर
शुरू किया, जब वह
मंन्च स्टार
सिन्गर जूनियर (Munch Star Singer Junior)
प्रतियोगिता जीता।
 जीवनी 
पार्वती 22 अप्रैल,
1997
को केरल के, एर्नाकुलम जिला
में मलयाली हिन्दू
परिवार में पैदा हुआ
था। वह इटप्पल्लि में
बड़ा हुआ, इटप्पल्लि एरनाकुलम
के निकट एक शहर है।
उसके पिता,
श्री सोमशेखरन्
नायर, एक इंकम् टाक्स्
अधिकारी के रूप में
काम करता है। और
उसकी माँ अनीता सोमन है।
पार्वती एरनाकुलम
साथ चन्द्रमना
नारायणन
नंबूतिरी में
शास्त्रीय संगीत में
प्रशिक्षण मिला है।
एक बच्चे के रूप में, वह
बच्चों के एशियानेट (Asianet) 
टेलीविजन चैनल पर
'मन्च स्टार
सिन्गर जूनियर'
प्रतियोगिता की विशेष
रियलिटी शो जीता।
मलयालम प्लेबैक
गायकों सुजाता मोहन और
जी. वेणुगोपाल,
जो भी प्रतियोगिता न्याय।
वह इतने सारे
मलयालम फिल्मों में
गाया है।

सन्दर्भ
श्रेणी:भारतीय महिला गायक
बली

बली या मावेली विरोचन और देवाम्बा का पुत्र तथा प्रह्लाद का पौत्र था।सरगरा जाति के लोग इनकी पूजा। करते है।  

वह एक दयालु असुर राजा था। तपस्या तथा बल के माध्यम से उसने देवताओं से अनेकों वरदान प्राप्त कर लिए थे तथा त्रिलोक का आधिपत्य हासिल कर लिया था। इस वजह से उसमें दंभ और अहंकार भर गया था। उसके इसी दंभ और अहंकार को शान्त करने के लिए भगवान विष्णु को वामनावतार का सहारा लेना पड़ा। हिन्दू पौराणिक कथाओं के अनुसार दक्षिण भारत के केरल राज्य में आज भी वामनावतार (विष्णु के अवतार) द्वारा उसे पाताल लोक भेजे जाने के बाद उसके वापस धरती पर वार्षिक आगमन पर ओणम का त्योहार मनाया जाता है। 
 त्रिलोक की जीत तथा निर्वासन 
बली विरोचन तथा देवाम्बा का पुत्र था। वह भक्त प्रह्लाद का पौत्र भी था जिनके नीचे वह बड़ा हुआ और जिन्होंने उसके अन्दर दयालुता और श्रद्धा पैदा की। अंततः बली ने अपने दादा की असुरों के राजा वाली गद्दी संभाली और उसका शासनकाल उसके राज्य की शांति तथा समृद्धि का सूचक बन गया। आगे चलकर उसने पाताल तथा देवलोक भी देवराज इन्द्र पर विजय पाकर हासिल कर लिए। इस हार के पश्चात् देवों ने भगवान विष्णु की आराधना की और उनसे देवलोक वापस दिलाने की विनती की।
स्वर्ग में असुरों के गुरु शुक्राचार्य की सलाह पर बली ने अश्वमेध यज्ञ का प्रयोजन इस उद्देश्य से रखा कि त्रिलोक का आधिपत्य उसके हाथ में रहेगा।

श्रेणी:पौराणिक पात्र
नवचन्द्र झील

thumb|230px|सन् २००९ की इस तस्वीर में आसपास के टीलों से नवचंद्र झील का नए चाँद जैसा अकार स्पष्ट है
नवचंद्र झील (अंग्रेज़ी: Crescent Lake), जिसे चीनी भाषा में युएयाचुआन (月牙泉, Yueyaquan) कहते हैं, चीन के पश्चिमी गांसू प्रान्त में दूनहुआंग शहर से ६ किमी दक्षिण में रेगिस्तानी इलाक़े में एक नख़लिस्तान (ओएसिस) में एक नए चाँद की आकृति वाली एक झील है।Fodor's China Gold Guides, Fodor's, Random House Digital, Inc., 2009, ISBN 9781400008254, ... Nestled in the sand is Crescent Moon Lake (Yueyaquan), a lovely pool that by some freak of the prevailing winds never silts up. Camels, sleds, and various flying contraptions are available at steep prices; try your bargaining skills ...

१९६० में इस झील की औसत गहराई ४ से ५ मीटर मापी गई थी और इसकी सब से ज़्यादा गहराई ७.५ मीटर है। समय के साथ इसका पानी ख़त्म होता जा रहा है और १९९० के दशक तक इसकी औसत गहराई सिर्फ़ ०.९ मीटर और सर्वाधिक गहराई सिर्फ़ १.३ मीटर रह गई थी। यहाँ की स्थानीय सरकार ने इसे फिर से भरने की ठानी है और तब से इसमें पानी बढ़ा है। यहाँ सैलानी अक्सर ऊँटों की सैर और झील का नज़ारा करने आते हैं। इस झील के आसपास ऊँचे रेत के टीले होने के बावजूद भी यहाँ हवाओं का रुख़ कुछ ऐसा रहता है कि यह झील रेत से भरकर नष्ट नहीं होती।

 झील के अन्य नज़ारे 

 इन्हें भी देखें 
 दूनहुआंग
 गांसू

 सन्दर्भ 

श्रेणी:चीन की झीलें
श्रेणी:गांसू
श्रेणी:मरूद्यान
सेलेन्गा नदी

thumb|230px|सेलेन्गा नदी और उसकी उपनदियों के मार्गों का नक़्शा
सेलेन्गा नदी (मंगोल: Сэлэнгэ мөрөн, सेलेन्गे मोरोन; रूसी: Селенга; अंग्रेज़ी: Selenga) मंगोलिया और रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह इदेर नदी (Ider) और देलगेर नदी (Delgermörön) के विलय से बनती है और इसका पानी अंत में बायकल झील में एक नदीमुख (डेल्टा) बनाकर मिल जाता है। इसकी कुल लम्बाई ९९२ किमी है और यह येनिसेय-अंगारा नदी मंडल के लिए जल का एक महत्वपूर्ण स्रोत है।Сэлэнгэ мөрөн , www.medeelel.mn, Accessed July 16, 2007 बायकल झील में जाने वाला लगभग आधा पानी इसी नदी से आता है।Mongolei- Land zwischen Taiga und Wüste, Hellmuth Barthel, Haack, 1988

मंगोलिया के सेलेन्गे प्रान्त का नाम इसी नदी से आया है।

 सेलेन्गा नदी के अन्य नज़ारे 

 इन्हें भी देखें 
 बुर्यातिया
 मंगोलिया

 सन्दर्भ 

श्रेणी:मंगोलिया की नदियाँ
श्रेणी:रूस की नदियाँ
श्रेणी:साइबेरिया
श्रेणी:बुर्यातिया
इरकुत्स्क ओब्लास्त

thumb|230px|रूस के नक़्शे में इरकुत्स्क ओब्लास्त (लाल रंग में)
इरकुत्स्क ओब्लास्त (रूसी भाषा: Ирку́тская о́бласть, इरकुत्स्काया ओब्लास्त; अंग्रेज़ी: Irkutsk Oblast) रूस के साइबेरिया क्षेत्र के दक्षिणपूर्वी भाग में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। यह अंगारा, लेना और निझ़नाया तुंगुस्का नदियों का जलसम्भर क्षेत्र है। इसकी राजधानी इरकुत्स्क शहर है और इस प्रान्त की आबादी २०१० की जनगणना में २४,२८,७५० अनुमानित की गई थी। इरकुत्स्क ओब्लास्त का क्षेत्रफल ७,६७,९०० वर्ग किमी है यानि लगभग पाकिस्तान के क्षेत्रफल के बराबर। इरकुत्स्क ओब्लास्त की स्थापना सोवियत संघ के ज़माने में २६ सितम्बर १९३७ को हुई थी।The Territories of the Russian Federation 2002, Europa Publications, Psychology Press, 2002, ISBN 978-1-85743-142-1, ... On 26 सितंबर 1937 an Irkutsk Oblast was formed ...

 इरकुत्स्क ओब्लास्त के कुछ नज़ारे 

 इन्हें भी देखें 
 साइबेरिया
 रूस के संघीय खंड
 ओब्लास्त

 सन्दर्भ 

श्रेणी:रूस के प्रशासनिक विभाग
श्रेणी:रूस के ओब्लास्त
श्रेणी:इरकुत्स्क ओब्लास्त
श्रेणी:साइबेरिया
इरकुत्स्क

इरकुत्स्क (रूसी भाषा: Ирку́тск, अंग्रेज़ी: Irkutsk) रूस के साइबेरिया क्षेत्र के दक्षिणपूर्वी भाग में स्थित इरकुत्स्क ओब्लास्त नामक प्रान्त की राजधानी है। अंगारा नदी के किनारे बसा हुआ यह शहर साइबेरिया के सबसे बड़े शहरों में से एक है और २०१० की जनगणना में इसकी आबादी ५,८७,२२५ गिनी गई थी। इसके पास अन्गार्स्क (Angarsk) और शेलेख़ोव (Shelekhov) शहर स्थित हैं जो इरकुत्स्क महानगर क्षेत्र का हिस्सा गिने जाते हैं और अगर इन्हें भी गिना जाए तो इरकुत्स्क महानगर की आबादी १० लाख के आसपास है।

इरकुत्स्क में जुलाई में तापमान ३७.२ सेंटीग्रेड तक जा चुका है और सर्दियों में जनवरी में −४९.७ सेंटीग्रेड तक गिर भी चुका है। इतनी भयंकर सर्दी में शीतकालीन मौसम में किसी ज़माने में यहाँ दूध जमी हुई ईंटों में बिका करता था।Through Siberia, Henry Lansdell, Houghton, Mifflin, 1882, ... Whether in winter or summer, the panorama of Irkutsk and its surroundings is one of beauty ... Frozen fish are piled in stacks, and milk is offered for sale in cakes or bricks ... यह शहर सन् १६६१ में एक फ़ौजी यातायात पड़ाव के रूप में स्थापित हुआ था लेकिन समय के साथ काफ़ी विस्तृत हो गया।The Territories of the Russian Federation 2002, Europa Publications, Psychology Press, 2002, ISBN 978-1-85743-142-1, ... The city of Irkutsk was founded as an ostrog (military transit camp) in 1661, at the confluence of the Irkut and Angara rivers, 66 km to the west of Baikal ...

 इरकुत्स्क के कुछ नज़ारे 

 इन्हें भी देखें 
 इरकुत्स्क ओब्लास्त
 साइबेरिया

 सन्दर्भ 

श्रेणी:रूस के नगर
श्रेणी:इरकुत्स्क ओब्लास्त
श्रेणी:साइबेरिया
अंगारा नदी

thumb|230px|येनिसेय नदी का नक़्शा जिसमें अंगारा नदी का मार्ग भी देखा जा सकता है
अंगारा नदी (रूसी: Ангара́; अंग्रेज़ी: Angara) रूस के साइबेरिया क्षेत्र के दक्षिण-पूर्वी भाग में इरकुत्स्क ओब्लास्त और क्रस्नोयार्स्क क्राय राज्यों में बहने वाली १,७७९ किमी लम्बी एक नदी है। यह बयकाल झील से बाहर बहने वाली अकेली नदी है और साइबेरिया की महत्त्वपूर्ण येनिसेय नदी की एक उपनदी है। इरकुत्स्क ओब्लास्त के बहुत से प्रमुख शहर, जैसे कि इरकुत्स्क, अंगार्स्क, ब्रात्स्क और उसत-इलिम्स्क इसी के किनारे बसे हुए हैं। इलिम नदी इस नदी की एक उपनदी है और अंगारा नदी को इस से विलय करने से पहले 'ऊपरी तुंगुस्का नदी' (Верхняя Тунгуска, वेर्ख़न्याया तुंगुस्का, Upper Tunguska River) के नाम से भी जाना जाता है। ध्यान दे कि 'निचली तुंगुस्का नदी' (Нижняя Тунгуска, निझ़न्याया तुंगुस्का, Lower Tunguska River) येनिसेय नदी की एक अलग उपनदी है जो अंगारा नदी से भिन्न है।Angara River , Encyclopedia Britannica Online, Accessed 2006-10-26

 अंगारा नदी के अन्य नज़ारे 

 इन्हें भी देखें 
 येनिसेय नदी
 बयकाल झील
 इरकुत्स्क ओब्लास्त

 सन्दर्भ 

श्रेणी:रूस की नदियाँ
श्रेणी:साइबेरिया
श्रेणी:इरकुत्स्क ओब्लास्त
श्रेणी:क्रस्नोयार्स्क क्राय
तत्काल सकल निपटान

तत्काल सकल निपटान अथवा वास्तविक समय सकल भुगतान प्रणाली (अंग्रेजी: Real time gross settlement (RTGS)), या आर टी जी एस एक ऐसी निधि अंतरण पद्धति है जिसमें एक बैंक से दूसरे बैंक में मुद्रा का अंतरण 'वास्तविक समय' और 'सकल' आधार पर होता है। यह किसी बैंकिंग चैनल द्वारा मुद्रा अंतरण का सबसे तेज माध्यम है। 'वास्तविक समय' में भुगतान से तात्पर्य है कि भुगतान लेनदेनों (संव्यवहारों) के लिए कोई प्रतीक्षा अवधि नहीं होती। जैसे ही कोई लेनदेन प्रसंस्कृत होता है ठीक उसी समय उसका निपटान हो जाता है। 'सकल भुगतान' से तात्पर्य लेनदेनों का किसी अन्य लेनदेन जैसे कि बंचिंग या नेटिंग आदि के लिए प्रतीक्षा किए बिना, एक के लिए एक आधार पर निपटान होना है। किसी लेनदेन के प्रसंस्कृत होने के बाद भुगतान अंतिम और अप्रतिसंहरणीय हो जाता है। 

तत्काल सकल निपटान दो माध्यम से किया जाता है :  

ऑनलाइन : अगर आपके पास इन्टरनेट की सुविधा उपलब्ध है तो आप घर बैठे ऑनलाइन ही मोबाइल बैंकिंग या नेट बैंकिंग के माध्यम से किसी भी RTGS Enabled बैंक में पैसे का ट्रांसफर कर सकते है। नेट बैंकिंग या मोबाइल बैंकिंग से RTGS द्वारा पैसे भेजने के लिए आपको जिसे पैसे भेजने हैं उसे लाभार्थी या beneficiary के रूप में जोड़ना होता है। इसके लिए आपको लाभार्थी का बैंक खाता नम्बर, बैंक का नाम और शाखा और आईएफएससी संख्या भर कर एक बार लाभार्थी को जोड़ना होता है। इसके बाद आप जब भी पैसे ट्रान्सफर करना चाहें अपने नेट बैंकिंग में पहले से जुड़े हुए लाभार्थी को चुन कर उसे पैसे भेज सकते हैं।

ऑफलाइन : आप अपने बैंक में जाकर RTGS कर किसी भी RTGS Enabled बैंक में पैसे ट्रान्सफर करवा सकते हैं। ग्राहक जिसे पैसे भेजना है उसके नाम, बैंक, शाखा का नाम, आईएफएससी, खाता प्रकार और खाता संख्या का विवरण अपने बैंक को उपलब्ध कराता हैं और भेजे जाने वाली राशि बताता है। साथ ही ग्राहक अपनी बैंक शाखा को अपने खाते को डेबिट करने और राशि भेजने के लिए अधिकृत करता है।

== सन्दर्भ ==

 इन्हें भी देखें 
भारतीय रिज़र्व बैंक
श्रेणी:भारत में भुगतान और निपटान प्रणालियाँ
श्रेणी:भारत में बैंकिंग
एल्बम (संगीत)

right|thumb|250px| पुस्तक के रूप में रिकॉर्ड जल्दी रिकॉर्ड एल्बम 78 के संकुल रिवोलुशंस प्रति मिनट 
एक एल्बम रिकॉर्डिंग का एक संग्रह होता है जो विनाइल डिस्क, कॉम्पैक्ट कैसेट, कॉम्पैक्ट डिस्क, या डिजिटल माध्यम से वितरित किया जाता है। कवर कला एल्बम का एक अभिन्न अंग माना जाता है। कई एल्बमों भी लाइनर नोटों और पृष्ठभूमि जानकारी या रिकॉर्डिंग का विश्लेषण, reprinted किया गीत, कलाकारों के चित्र, या अतिरिक्त कलाकृति और पाठ देने आवेषण के साथ आते हैं। ये अब अक्सर सीडी पुस्तिकाओं के रूप में पाया जाता है।

 कैसेट 
कैसेट 1970 से 1990 के दशकों में रिकॉर्ड किये गए संगीत के वितरण के लिए एक लोकप्रिय माध्यम था। कॉम्पैक्ट कैसेट दोगुनी तरफा चुंबकीय टेप पर ध्वनि रिकॉर्डिंग का इस्तेमाल करती है। संगीत टेप के दोनों 'ए' और 'बी' पक्ष पर दर्ज की जाती

 कॉम्पैक्ट डिस्क 
कॉम्पैक्ट डिस्क प्रारूप प्रभावी ढंग से दोनों विनाइल रिकॉर्ड और कैसेट की जगह, रिकॉर्ड किये गए संगीत एल्बमों के वितरण में बड़े पैमाने पर बाजार के लिए मानक बन गया है। कॉम्पैक्ट डिस्क (सीडी) डिजिटल डाटा भंडारण युक्ति है।

श्रेणी:संगीत एल्बम
ओस्त्रोग

thumb|230px|साइबेरिया के इरकुत्स्क शहर में प्रदर्शित एक ओस्त्रोग का पहरेदार बुर्ज
ओस्त्रोग या ऑस्त्रोग​ (रूसी: остро́г, अंग्रेज़ी: Ostrog) रूसी भाषा में एक छोटे क़िले के लिए शब्द है, जो अक्सर लकड़ी के बने होते हैं और जिनमें सैनिक अस्थाई रूप से रहते हैं। ओस्त्रोगों के घेरे अक्सर पेड़ों के तनों को काटकर और तराशकर उनकी ४-६ मीटर ऊँची दीवार के रूप में होते थे। इसी वजह से इनका नाम रूसी भाषा के 'स्त्रोगात' (строгать, strogat) शब्द से आया है जिसका मतलब 'लकड़ी छीलना' होता है। ओस्त्रोगों के विपरीत रूस में पत्थर के बने बड़े क़िलों को 'क्रेमलिन' (кремль, kremlin) कहा जाता है।A geographical dictionary or universal gazetteer, ancient and modern , Joseph Emerson Worcester, Cummings & Hilliard, 1823, ... When the Russians first took possession of this country in 1687, they built here a mere Ostrog, or wooden fort ... Here was formerly the kremlin or citadel, built of stone, and flanked with towers ...

ओस्त्रोग अक्सर ऐसे दूर-दराज़ इलाक़ों में सैनिक कार्यवाइयों में सहायता के लिए बनाए जाते थे जहाँ पत्थर के क़िले बनाने के साधन नहीं थे। १७वीं शताब्दी में जब रूसी साम्राज्य के साइबेरिया पर क़ब्ज़ा करना शुरू किया तो वहाँ बहुत से ओस्त्रोग बनाए गए। आगे चलकर रूस में अपराधियों को दंड देने के लिए उन्हें साइबेरिया भेजा जाने लगा जहाँ उन्हें ओस्त्रोगों में रखा जाता था। इस से रूसी भाषा में १८वीं सदी के बाद से 'ओस्त्रोग' शब्द का एक अतिरिक्त अर्थ 'जेल' या 'कारावास' भी बन गया है।The Tea Road: China and Russia Meet Across the Steppe, Martha Avery, China Intercontinental Press, 2003, ISBN 978-7-5085-0380-6, ... Ostrog: a stockaded entrenchment, the term applied to forts built by Cossacks as they moved eastward across Siberia. Derives from a verb meaning 'to sharpen,' since stockades were made of sharpened logs set up to form an enclosure. Ostrog acquired the meaning of 'prison' in the eighteenth and nineteenth centuries since the forts were often turned into prisons ...

 कुछ ओस्त्रोगों की तस्वीरें 

 इन्हें भी देखें 
 रूसी साम्राज्य
 साइबेरिया
 क़िला

 सन्दर्भ 

श्रेणी:रूस का इतिहास
श्रेणी:दुर्ग
श्रेणी:रूस में दुर्ग
श्रेणी:रूसी वास्तुशास्त्र
श्रेणी:रूसी शब्द
बुर्ज

thumb|230px|रूस के नालचिक शहर में सोसरुको बुर्ज
बुर्ज (अंग्रेज़ी: tower) ऐसी ईमारत या ढाँचे को कहते हैं जिसकी ऊँचाई उसकी चौड़ाई से काफ़ी अधिक हो। अगर ढांचा ज़्यादा ऊंचा हो तो उसे मीनार (miraret) कहा जाता है, हालांकि साधारण बोलचाल में कभी-कभी 'बुर्ज' और 'मीनार' को पर्यायवाची शब्दों की तरह प्रयोग किया जाता है। बहुत ही कम चौड़ाई रखने वाले और खिचे से दिखने वाले ढांचों को 'बुर्ज' की बजाए 'खम्बा' या 'स्तम्भ' (pillar) कहा जाता है। बुर्जों का प्रयोग कई वजहों से किया जाता है, जिनमें अक्सर बुर्जों से दूर तक दिखाई दे सकने का लाभ उठाया जाता है, मसलन संतरी-बुर्जों (watchtowers) में, होटलों में और महलों में। मानव हज़ारों सालों से बुर्जों का निर्माण करते आ रहें हैं और इसमें ईंट, मिटटी, लकड़ी जैसी सामग्रियों का इस्तेमाल होता आया है। मध्य पूर्व के जेरिको (Jericho) शहर में ९,००० साल पुराने बुर्ज अस्तित्व में हैं।The silent past: mysterious and forgotten cultures of the world, Ivar Lissner, Putnam, 1962, ... The oldest tower in the world, it existed even before Jericho acquired its protective walls. The men who planned and constructed it lived nine thousand or more years ago, and it is about four thousand years older than the oldest Pyramid ...

 कुछ बुर्जों की तस्वीरें 

 इन्हें भी देखें 
 संतरी बुर्ज
 मीनार

 सन्दर्भ 

श्रेणी:स्थापत्य
श्रेणी:बुर्ज
संतरी बुर्ज

thumb|230px|जर्मनी में एक संतरी बुर्ज
संतरी बुर्ज या पर्यवेक्षण बुर्ज (अंग्रेज़ी: watchtower) ऐसे बुर्ज को कहा जाता है जिसका प्रयोग आसपास के क्षेत्र पर निगरानी रखने के लिए किया जाता हो। अक्सर ऐसे संतरी बुर्जों का प्रयोग फ़ौजी या जेल सम्बन्धी कारणों से किया जाता है। जहाँ बहुत से साधारण बुर्ज किसी ईमारत के साथ जुड़े होते हैं, वहाँ संतरी बुर्ज अक्सर इमारतों से अलग खड़े होते हैं और उनका निर्माण कभी-कभी क़िलेनुमा होता है ताकि उनपर तैनात पहरेदार ऊपर से शत्रुओं पर हमला कर सके और अपने क्षेत्र पर हुए आक्रमण से रक्षा कर सकें।Spiritual Watchers Over the Nations, Esther Ken Achua Gwan, WestBow Press, 2010, ISBN 978-1-4497-0210-6, ... A watchtower is a high tower in which sentries keep watch for the approach of an enemy ...

 कुछ संतरी बुर्जों की तस्वीरें 

 इन्हें भी देखें 
 बुर्ज
 क़िला
 मीनार

 सन्दर्भ 

श्रेणी:बुर्ज
श्रेणी:स्थापत्य
तान्गूत लोग

thumb|230px|चीन के निंगशिया प्रांत से १०वीं या ११वीं सदी में बनी एक तस्वीर जो शायद एक तान्गूत आदमी की है
तान्गूत (चीनी भाषा: 党项, अंग्रेज़ी: Tangut) एक तिब्बती-बर्मी भाषा बोलने वाला समुदाय था जिसने प्राचीन चीन के पश्चिम में पश्चिमी शिया राज्य स्थापित किया। माना जाता है कि वे १०वीं सदी ईसवी से पहले उत्तर-पश्चिमी चीन में आ बसे थे। माना जाता है कि इनका तिब्बती लोगों से नसल का सम्बन्ध था लेकिन जहाँ ऐसी अन्य जातियाँ तिब्बती समुदाय में घुल गई वहाँ तान्गूत तिब्बत से दूर उत्तर में थे इसलिए इनकी अलग पहचान बनी रही।Tibet: A History, Sam Van Schaik, Yale University Press, 2011, ISBN 978-0-300-15404-7, ... The Tanguts were a people from the same ethnic background as the Tibetans, but unlike the Azha and the Sumpa, who had been subsumed by the Tibetan empire and by Tibetan culture, the Tanguts lived far enough to the north to have avoided this fate ... चीन में तान्गूत लोगों को चिआंग लोगों की एक प्राचीन शाखा समझा जाता है।

 विवरण 
तान्गूतों ने समय के साथ बौद्ध धर्म अपना लिया और उनके पश्चिमी शिया राज्य का राजकीय धर्म भी यही था। उन्होंने सारे प्रमुख बौद्ध ग्रंथों का अपनी तान्गूत भाषा में अनुवाद कर लिया। तिब्बती भाषा की तरह उन्होंने अपनी भाषा लिखने के लिए एक लिपि विकसित करी लेकिन जहाँ तिब्बती लिपि भारत की लिपि-परम्परा पर आधारित थी वहाँ तान्गूत लिपि चीनी भावचित्रों से आगे विकसित की गई। मंगोलिया में चंगेज़ ख़ान के उभरने के बाद मंगोल साम्राज्य फैला और तान्गूतों का पश्चिमी शिया ध्वस्त हो गया। फिर भी तान्गूतों की भाषा १६वीं सदी ईसवी तक मध्य चीन में बोली जाती रही और बहुत से तान्गूत मंगोलों के साथ कार्यरत हो गए। आज भो मंगोलिया में 'तान्गूद' के पारिवारिक नाम वाले लोग रहते हैं।

 इन्हें भी देखें 
 पश्चिमी शिया
 तान्गूत भाषा
 चिआंग लोग
 तिब्बती-बर्मी भाषाएँ

 सन्दर्भ 

श्रेणी:विलुप्त मानव जातियाँ
श्रेणी:चीन का इतिहास
तान्गूत भाषा

thumb|220px|तान्गूत भाषा में लिखे बौद्ध सूत्र
तान्गूत भाषा (Tangut) या शी शिया भाषा ( 西夏) एक प्राचीन उत्तरपूर्वी तिब्बती-बर्मी भाषा थी जो कभी पश्चिमी शिया साम्राज्य के तान्गूत लोगों द्वारा बोली जाती थी। इसे कभी-कभी तिब्बती-बर्मी भाषा-परिवार की चिआंगी उपशाखा (Qiangic) में वर्गीकृत किया जाता है।'Brightening' and the place of Xixia (Tangut) in the Qiangic subgroup of Tibeto-Burman , James Matisoff, 2004. तान्गूत का तिब्बती भाषा और बर्मी भाषा से दूर का सम्बन्ध है। मंगोल सम्राज चंगेज़ ख़ान ने पश्चिमी शिया साम्राज्य को १२२६ में हमले के बाद नष्ट कर दिया और तान्गूत लोग और उनकी भाषा धीरे-धीरे लुप्त हो गए। तान्गूत लोग बौद्ध थे और बहुत से बौद्ध ग्रंथों का तान्गूत भाषा में अनुवाद लिया गया।Archaeological researches in the Edsen-gol region, Inner Mongolia: Together with the catalogue, Bo Sommarström, Folke Bergman, Sino-Swedish Expedition. Publication 39, 41. VII. Archaeology, 8-9, Statens Etnografiska Museum, 1957, ... vast numbers of monasteries and stupas were built and the holy scriptures were translated into the Tangut language ... जब तक तान्गूत भाषा अस्तित्व में रही यह इस क्षेत्र की एक साहित्य-सम्पूर्ण मुख्य भाषा थी। इसमें ६,००० से अधिक पुस्तकें, पांडुलिपियाँ और शिलालेख मिलें हैं, जिनमें से लगभग आधी धर्म-सम्बन्धी हैं।Language Change in East Asia, Thomas E. McAuley, Psychology Press, 2001, ISBN 978-0-7007-1377-6, ... Khitan and Tangut were anything but blips. They developed sophisticated literatures and were each used for a couple of centuries till their states were assimilated by the Mongols, and both were used for some time after ... The Tangut state of Xixia, for example, has left us with over six thousand documents/inscriptions, over half of which are Buddhist ... तान्गूत भाषा का आख़री लिखित नमूना सन् १५०२ से मिलता है और यह एक बौद्ध धारणी (धर्म-वाक्य) है।

 लिपि 
लिपि के नज़रिए से जहाँ तिब्बती और बर्मी लिपियाँ भारत की ब्राह्मी लिपि की वंशज हैं वहाँ तान्गूत लिपि चीनी भावचित्रों पर आधारित थी (हालांकि चीनी लिपि से अलग थी)।

 इन्हें भी देखें 
 तान्गूत लोग
 पश्चिमी शिया
 तिब्बती-बर्मी भाषाएँ

 सन्दर्भ 

श्रेणी:तिब्बती-बर्मी भाषाएँ
श्रेणी:चीन की भाषाएँ
श्रेणी:विलुप्त भाषाएँ
तिरमिज़

thumb|250px|सुल्तान साओदात का महल
तिरमिज़ (उज़बेक: Термиз, तेरमिज़; अंग्रेज़ी: Termez) मध्य एशिया के उज़बेकिस्तान देश के दक्षिणी भाग में स्थित सुरख़ानदरिया प्रान्त की राजधानी है। यह उज़बेकिस्तान की अफ़्ग़ानिस्तान के साथ सरहद के पास प्रसिद्ध आमू दरिया के किनारे बसा हुआ है। इसकी आबादी सन् २००५ में १,४०,४०४ थी।

 शहर का नाम 
'तिरमिज़' के नाम की उत्पत्ति को लेकर विद्वानों में मतभेद है। कुछ समझते हैं कि यह सिकंदर महान के ज़माने में यूनानी भाषा के 'थ़ेरमोस​' (θέρμοσ, thermos) शब्द पर रखा गया, जिसका मतलब 'गरम' है। दूसरो के अनुसार यह संस्कृत के 'तरमतो' (तर्मतो) शब्द से आया है जिसका मतलब 'नदी के तीरे' (यानि आमू दरिया के किनारे) है।Usbekistan: Entlang der Seidenstraße nach Samarkand, Buchara und Chiwa, Judith Peltz, Trescher Verlag, 2010, ISBN 978-3-89794-174-8, ... Stadtgeschichte Der Name ›Termiz‹ wird aus dem Sanskrit-Wort Taramato ›Ort hinter dem Fluss‹ abgeleitet (नगर का इतिहास ›तेरमिज़‹ संस्कृत शब्द तरमतो ›नदी के किनारे वाली जगह‹ से विकसित) ...

 विवरण 
यह मध्य एशिया और भारत के बीच का एक बहुत ही महत्वपूर्ण शहर रहा है जहाँ से इन दोनों के दरमियान भारी व्यापार और सांस्कृतिक अदला-बदली चलती आई है। आज भी यहाँ आमू दरिया के ऊपर 'उज़्बेक-अफ़्ग़ान मित्रता पुल' बना हुआ है जो समरक़न्द को बल्ख़ से जोड़ता है और यही मार्ग दक्षिण दिशा में आगे जाकर भारतीय उपमहाद्वीप में दाख़िल होता है। यहाँ प्राचीनकाल में कुषाण साम्राज्य फैला हुआ था जिसकी दो राजधानियाँ मथुरा और पेशावर थीं। उस ज़माने में बौद्ध धर्म इस पूरे क्षेत्र का राजकीय धर्म था और यहाँ बौद्ध-धर्म सम्बंधी बहुत से शिल्प-निर्माण और अन्य अवशेष मिलते हैं।Archaeology in Soviet Central Asia, Grégoire Frumkin, Brill Archive, 1970, ... Situated on the road from Balkh to Samarkand, it was an important halting place on the caravan route from India and Afghanistan to Eastern Turkestan and China ... यह पूर्व दिशा में उत्तरी रेशम मार्ग के ज़रिये पूर्वी तुर्किस्तान (आधुनिक शिनजियांग) और चीन से भी जुड़ा हुआ था।

७वीं और ८वीं सदियों में यहाँ अरब हमलावर आये और इस क्षेत्र में इस्लाम फैल गया। समय के साथ यह सूफ़ी विचारधारा का एक महत्वपूर्ण केंद्र बना। अल-तिरमिज़ी () यहाँ की 'बाग़' नामक बस्ती में पैदा हुए एक मशहूर धार्मिक लेखक व चिंतक थे जिन्हें 'हाकिम-ए-तिरमिज़ी' और उज़बेक भाषा में 'तिरमिज़ ओता' (यानि 'तिरमिज़ का पिता') भी कहा जाता है।

१९वीं सदी में रूसी साम्राज्य का उज़्बेकिस्तान पर क़ब्ज़ा हो गया और १८९७ में यहाँ रूसी छावनी और क़िला बनने के बाद तिरमिज़ शहर का आधुनिकरण हुआ। १९७९ से १९८९ में जब सोवियत संघ की अफ़्ग़ानिस्तान में सैनिक गतिविधि जारी थी तो तिरमिज़ इन दोनों के बीच एक महत्वपूर्ण यातायात केंद्र के रूप में भी कुछ समय के लिए व्यस्त था।Afghanistan: The Soviet Union's Last War, Mark Galeotti, Taylor & Francis, 2001, ISBN 978-0-7146-8242-6, ... a massive exercise in logistics and administration, the largest since the Great Patriotic War and the most sophisticated in Soviet history ... Land convoys were routed in through transshipment depots at Termez and Kushka and typically numbered 100-300 vehicles ...

 तिरमिज़ के कुछ नज़ारे 

 इन्हें भी देखें 
 सुरख़ानदरिया प्रान्त
 आमू दरिया

 बाहरी कड़ियाँ 
 यू-ट्यूब पर तिरमिज़ पर एक विडीयो

 सन्दर्भ 

श्रेणी:सुरख़ानदरिया प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
श्रेणी:भारत का इतिहास
श्रेणी:रेशम मार्ग
तूल नदी

thumb|230px|गोरख़ी-तेरेल्ज​ राष्ट्रीय उद्यान से गुज़रती तूल नदी
thumb|230px|तुल नदी नदी उलानबातर शहर पार।
तूल नदी (मंगोल: Туул гол, तूल गोल; अंग्रेज़ी: Tuul River) मंगोलिया के उत्तरी भाग में बहने वाली एक प्रमुख नदी है जिसे मंगोल लोग एक पवित्र नदी मानते हैं। इसे पुराने ज़माने में 'तोला नदी' (Tola) भी कहा जाता था और 'तूल' शब्द का अर्थ मंगोल भाषा में 'पानी में चलना' होता है। इस ७०४ किमी लम्बी नदी का ज़िक्र 'मंगोलों का गुप्त इतिहास' नामक इतिहास-ग्रन्थ में हुआ था। मंगोल लोग इस अक्सर 'ख़तन तूल' यानि 'रानी तूल' बुलाते हैं। इसके जलसम्भर का क्षेत्रफल ४९,८४० वर्ग किमी है।Convenient Solutions to an Inconvenient Truth: Ecosystem-Based Approaches to Climate Change, World Bank, World Bank Publications, 2010, ISBN 978-0-8213-8126-7, ... Ulaanbaatar derives its water from the Tuul Basin, which has a catchment area of almost 50000 square kilometers, through which the river runs for a length of more than 700 kilometers ...

तूल नदी ख़ेन्ती पहाड़ों से निकलकर मंगोलिया की राजधानी उलान बतोर के दक्षिणी भाग में निकलती है। यह ओरख़ोन नदी की उपनदी है जो स्वयं सेलेन्गा नदी में जाकर मिलती है और यह पानी आगे जाकर रूस की बायकल झील में विलय हो जाता है। नवम्बर से अप्रैल तक भीषण सर्दी के कारण तूल नदी ऊपर से जम जाती है। इसके किनारे धुनकी (विलो) के वन उगते हैं और नदी में एक प्रकार की स्टर्जन मछली रहती है जिसके लुप्त होने का ख़तरा है। इस नदी में ज़ामर क्षेत्र में सोने की खानों से और उलान बतोर के शहर से प्रदूषण आता है जिस से पानी काफ़ी ख़राब रहता है।Vegetation Dynamics of Mongolia, Petr Dmitrievich Gunin, Springer, 1999, ISBN 978-0-7923-5582-3, ... Waters of the Tuul River are heavily polluted with industrial and domestic effluents from the city of Ulan-Bator ...

 तूल नदी के अन्य नज़ारे 

 इन्हें भी देखें 
 ओरख़ोन नदी
 सेलेन्गा नदी
 मंगोलिया

 सन्दर्भ 

श्रेणी:मंगोलिया की नदियाँ